pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. รมช.สธ. นำผู้บริหาร ข้าราชการ วางพวงมาลาถวายราชสักการะพระบรมราชชนก ในวันมหิดล
วันอังคารที่ 24 กันยายน 2562
รมว.สธ. รมช.สธ. นําผู้บริหาร ข้าราชการ วางพวงมาลาถวายราชสักการะพระบรมราชชนก ในวันมหิดล
รองนายกรัฐมนตรีและรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข นําผู้บริหาร ข้าราชการ และบุคลากรสาธารณสุข วางพวงมาลาถวายราชสักการะ และถวายสดุดีสมเด็จพระมหิตลาธิเบศร อดุลยเดชวิกรม พระบรมราชชนก
รองนายกรัฐมนตรีและรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข นําผู้บริหาร ข้าราชการ และบุคลากรสาธารณสุข วางพวงมาลาถวายราชสักการะ และถวายสดุดีสมเด็จพระมหิตลาธิเบศร อดุลยเดชวิกรมพระบรมราชชนก พร้อมจัดกิจกรรมบริการประชาชน สืบสานงานสาธารณสุขตามรอยพระบิดาแห่งการแพทย์แผนปัจจุบันของไทยเนื่องในวันมหิดล
วันนี้ (24 กันยายน 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข นําผู้บริหาร ข้าราชการเจ้าหน้าที่กระทรวงสาธารณสุขรวมทั้งผู้แทนหน่วยงาน มูลนิธิ สมาคม องค์กรต่างๆวางพวงมาลาถวายราชสักการะพระราชานุสาวรีย์สมเด็จพระมหิตลาธิเบศรอดุลยเดชวิกรม พระบรมราชชนก และสมเด็จพระศรีนครินทราบรมราชชนนี และกล่าวถวายสดุดี เนื่องในวันมหิดล ซึ่งเป็นวันคล้ายวันสวรรคตของสมเด็จพระมหิตลาธิเบศร อดุลยเดชวิกรมพระบรมราชชนก ตรงกับวันที่ 24กันยายนทุกปี
นายอนุทินกล่าวว่า กระทรวงสาธารณสุข ได้จัดพิธีวางพวงมาลาถวายราชสักการะ ณ พระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี อยู่บนแท่นฐานเดียวกัน ในวันมหิดล 24 กันยายนของทุกปี เพื่อรําลึกถึงพระมหากรุณาธิคุณของทั้งสองพระองค์ที่ทรงมีคุณูปการต่อประเทศชาติ ในฐานะ “พระบิดาแห่งการแพทย์แผนปัจจุบันของไทย” และพระมารดาแห่งการสาธารณสุขไทย ทรงพัฒนาการเรียนการสอน การผลิตแพทย์ อันเป็นการวางรากฐานแก่วงการแพทย์และการสาธารณสุขของไทย ให้เจริญก้าวหน้าทัดเทียมอารยประเทศมาโดยตลอดพระชนม์ชีพ
ในปีนี้หน่วยงานในกระทรวงสาธารณสุขในส่วนกลาง พร้อมใจจัดกิจกรรมบริการประชาชน สืบสานงานสาธารณสุขตามรอย “พระบิดาแห่งการแพทย์แผนปัจจุบันของและพระมารดาแห่งการสาธารณสุขไทย เพื่อถวายเป็นพระราชกุศลแด่พระองค์ท่าน อาทิ ตรวจวัดสายตา ตรวจวัดคลื่นหัวใจ/ความดันโลหิต วัดองค์ประกอบร่างกายและประเมินภาวะโภชนาการ ฉีดวัคซีนป้องกันไข้หวัดใหญ่ วัคซีนป้องกันโรคคอตีบและบาดทะยัก วัคซีนป้องกันโรคหัด-หัดเยอรมันเด็กอายุ 7-12 ปี วัคซีนป้องกันโรคหัด-คางทูม-หัดเยอรมันเด็กอายุ 1 ปี – น้อยกว่า 7 ปี ตรวจรักษาโรคข้อเข่าเสื่อมด้วยศาสตร์การแพทย์แผนไทย ตรวจรักษากับแพทย์แผนจีน ตรวจเช็คเครื่องวัดความดันโลหิต ประเมินความเครียด พร้อมเปิดจําหน่ายแสตมป์ที่ระลึกเนื่องในโอกาส 100 ปีการสาธารณสุขไทย นอกจากนี้ ยังมีนิทรรศการเฉลิมพระเกียรติ นิทรรศการให้ความรู้ด้านสุขภาพ เช่น โรคหลอดเลือดสมอง การดูแลสุขภาพจิต กัญชาทางการแพทย์แผนไทย เป็นต้น ให้บริการประชาชนฟรี ตั้งแต่เวลา 8.00 น.- 15.00 น.
ที่ตึกสํานักงานปลัดกระทรวงสาธารณสุข จ.นนทบุรี
********************************************* 24 กันยายน 2562
รัฐบาลไทย-ข่าวทำเนียบรัฐบาล-โฆษกรัฐบาลระบุนายกรัฐมนตรีสั่งการกระทรวงที่เกี่ยวข้องเร่งติดตามความก้าวหน้าเกษตรแปลงใหญ่และความเหมาะสมการปรับเปลี่ยนปลูกพืชแบบผสมผสานให้เหมาะสมกับพื้นที่
วันพุธที่ 14 มิถุนายน 2560
โฆษกรัฐบาลระบุนายกรัฐมนตรีสั่งการกระทรวงที่เกี่ยวข้องเร่งติดตามความก้าวหน้าเกษตรแปลงใหญ่และความเหมาะสมการปรับเปลี่ยนปลูกพืชแบบผสมผสานให้เหมาะสมกับพื้นที่
โฆษกรัฐบาลระบุ พลเอก ประยุทธ์ จันทร์โอชา นายกรัฐมนตรี ได้สั่งการกระทรวงที่เกี่ยวข้องเร่งติดตามความก้าวหน้าเกษตรแปลงใหญ่และความเหมาะสมการปรับเปลี่ยนปลูกพืชแบบผสมผสานให้เหมาะสมกับพื้นที่
วันนี้ ( 13 มิ.ย. 60) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญแก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีสั่งการกระทรวงที่เกี่ยวข้องไปดําเนินการสํารวจติดตามความก้าวหน้าเกี่ยวกับการทําเกษตรแปลงใหญ่ตามนโยบายรัฐบาล ว่า ขณะนี้มีเกษตรกรทําเกษตรแปลงใหญ่จํานวนเท่าใด และมีพื้นที่ที่ไหนบ้าง เพื่อยกระดับคุณภาพชีวิต กระบวนการผลิตของเกษตรกรให้มีต้นทุนที่ถูกลง และมีผลผลิตเพิ่มขึ้น เพื่อรัฐจะสามารถเข้าไปช่วยเหลือให้ตรงกับความต้องการของเกษตรกรได้อย่างแท้จริง โดยปัจจุบันได้มีเกษตรกรปรับเปลี่ยนจากการปลูกข้าวมาปลูกพืชแบบผสมผสานและมีความหลากหลายบ้างแล้ว เช่น เปลี่ยนจากปลูกข้าวหรือยางมาปลูกผลไม้ต่าง ๆ จึงมอบหมายให้หน่วยงานที่เกี่ยวข้องไปติดตามสํารวจพื้นที่ต่าง ๆ เพื่อพิจารณาถึงความเหมาะสมในการปรับเปลี่ยนการปลูกพืชให้เหมาะสมกับพื้นที่แทนการปลูกข้าว โดยคํานึงถึงความสมดุลระหว่างอุปสงค์และอุปทาน ป้องกันไม่ให้ปริมาณผลผลิตมีจํานวนมากเกินไปอันจะส่งผลกระทบต่อราคาในอนาคต
นอกจากนี้ นายกรัฐมนตรี ได้สั่งการเกี่ยวกับเรื่องของการแต่งตั้งโยกย้ายข้าราชการพลเรือนว่า ให้ทุกส่วนราชการเตรียมการรองรับการเปลี่ยนแปลงในอนาคตเกี่ยวกับเรื่องการแต่งตั้งโยกย้ายที่จะต้องดําเนินการให้เป็นไปอย่างเหมาะสมตามลําดับที่ควรจะเป็น เช่น จากตําแหน่งรองอธิบดีเป็นอธิบดี และจากตําแหน่งอธิบดีขึ้นเป็นปลัดกระทรวง ผู้ตรวจ โดยมีศักดิ์และสิทธิ์เท่ากัน ซึ่งทุกตําแหน่งจะต้องมีรายละเอียดขอบเขตงานที่ชัดเจนเพื่อให้ระบบ ระเบียบทุกอย่างเป็นไปในทิศทางที่กําหนด ไม่ใช่เป็นไปตามที่แต่ละคนคิดอยากจะเป็นและทําให้คนยึดติดกับตําแหน่งอย่างไรก็ตามจะอนุญาตการแต่งตั้งโยกย้ายที่ไม่เป็นไปตามหลักเกณฑ์ปีนี้ให้เป็นปีสุดท้าย
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการค้าภายใน กระทรวงพาณิชย์ เปิดร้านหนูณิชย์ในปั๊มน้ำมัน ปตท.
วันจันทร์ที่ 10 เมษายน 2560
กรมการค้าภายใน กระทรวงพาณิชย์ เปิดร้านหนูณิชย์ในปั๊มน้ํามัน ปตท.
กระทรวงพาณิชย์ โดยกรมการค้าภายใน เปิดร้านหนูณิชย์ต้นแบบในสถานีบริการน้ํามันเชื้อเพลิง โดยมีนางสาววิบูลย์ลักษณ์ ร่วมรักษ์ ปลัดกระทรวงพาณิชย์ เป็นประธานในพิธีฯ พร้อมด้วย นางนันทวัลย์ ศกุนตนาค อธิบดีกรมการค้าภายใน
ณ สถานีบริการน้ํามันเชื้อเพลิงของ ปตท. สาขาหลักเมืองถาวรพาณิชย์ จังหวัดสุพรรณบุรี
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า รัฐบาลให้ความสําคัญ
ในการบรรเทาปัญหาค่าครองชีพประชาชน กรมการค้าภายใน กระทรวงพาณิชย์ จึงได้ดําเนินมาตรการต่างๆ มาอย่างต่อเนื่อง อาทิ โครงการธงฟ้าราคาประหยัด ซึ่งปี 2560 มีแผนดําเนินการให้เข้าถึงประชาชนในเขตชุมชน จํานวน 1,110 ครั้ง ดําเนินการไปแล้ว 525 ครั้ง และช่วงต้นปีที่ผ่านมาพี่น้องภาคใต้ประสบอุทกภัยได้ดําเนินการจําหน่ายสินค้าธงฟ้าเพิ่มเติมจากแผนที่กําหนด เฉพาะกิจหลังน้ําลดเพื่อผู้ประสบอุทกภัย โครงการธงฟ้าประชารัฐ โดยร่วมมือกับบริษัทผู้ผลิตสินค้าอุปโภคบริโภคที่จําเป็นรายใหญ่ผลิตสินค้าเพื่อจําหน่ายในโครงการฯ สู่ชุมชน ทั่วประเทศเพื่อต้องการให้ประชาชน โดยเฉพาะผู้มีรายได้น้อยมีทางเลือกซื้อสินค้าอุปโภคบริโภคในราคาถูกกว่าท้องตลาดไม่น้อยกว่าร้อยละ 15-20 ซึ่งจะเปิดตัวให้ประชาชนได้รับทราบและใช้บริการช่วงก่อนเทศกาลสงกรานต์ ระหว่างวันที่ 9 - 11 เมษายน 2560 ในบริเวณสถานีขนส่ง 3 แห่ง คือ สถานีขนส่งผู้โดยสารกรุงเทพฯ (หมอชิต) สถานีขนส่งผู้โดยสารกรุงเทพฯ (สายใต้ใหม่) และบริเวณสถานีรถไฟกรุงเทพฯ (หัวลําโพง) และ โครงการจําหน่ายอาหารปรุงสําเร็จ “ร้านอาหารหนูณิชย์” ซึ่งร่วมมือกับภาครัฐและเอกชน รับสมัครและคัดเลือก“ร้านอาหารหนูณิชย์” เพื่อสร้างทางเลือกให้แก่ประชาชนได้มีทางเลือกบริโภคอาหารปรุงสําเร็จอร่อย คุณภาพดี สะอาด ราคา ไม่เกิน 35 บาท/จาน/ชาม ซึ่งปัจจุบันมีร้านหนูณิชย์ 12,176 ราย (กรุงเทพฯ 3,780 ร้าน ภูมิภาค 8,012 ร้าน และร้านหนูณิชย์ในรูปแบบรถขายอาหารเคลื่อนที่ (Food Truck) จํานวน 17 คัน/ราย)                   กรมการค้าภายใน กระทรวงพาณิชย์ ได้ขยายโครงการร้านหนูณิชย์ให้เข้าถึงประชาชน  มากยิ่งขึ้น โดยได้ลงนามความร่วมมือ (MOU) กับบริษัท ปตท. จํากัด (มหาชน) เพื่อให้มีร้านอาหารหนูณิชย์ในสถานีบริการน้ํามันเชื้อเพลิงทั่วประเทศ โดยในวันนี้ (7 เมษายน 2560) เป็นการเปิดตัวร้านหนูณิชย์ต้นแบบในสถานีบริการน้ํามันเชื้อเพลิง ณ สถานีบริการน้ํามันเชื้อเพลิงของ ปตท. สาขาหลักเมืองถาวรพาณิชย์ จังหวัดสุพรรณบุรี ซึ่งปัจจุบันได้รับสมัครเข้าร่วมโครงการแล้วจํานวน 158 ร้านค้า และอยู่ระหว่างการรับสมัครร้านอาหารหนูณิชย์ในสถานีบริการน้ํามันเชื้อเพลิงเพิ่มขึ้นอีกทั้ง 60 จังหวัด 279 สาขา จํานวน 661 ร้านค้า รวมทั้งสาขาสถานีบริการน้ํามันเชื้อเพลิงที่จะเปิดใหม่ตั้งแต่ปี 2560 เป็นต้นไป
รัฐบาลไทย-ข่าวทำเนียบรัฐบาล-​นายกรัฐมนตรีสั่งผู้ว่า ฯ รายงานผลการปฏิบัติงานตามมาตรการรัฐบาลมายังศูนย์โควิด-19  เพราะนายกรัฐมนตรีติดตามสถานการณ์ทุกวัน
วันพฤหัสบดีที่ 19 มีนาคม 2563
​นายกรัฐมนตรีสั่งผู้ว่า ฯ รายงานผลการปฏิบัติงานตามมาตรการรัฐบาลมายังศูนย์โควิด-19  เพราะนายกรัฐมนตรีติดตามสถานการณ์ทุกวัน
​นายกรัฐมนตรีสั่งผู้ว่า ฯ รายงานผลการปฏิบัติงานตามมาตรการรัฐบาลมายังศูนย์โควิด-19  เพราะนายกรัฐมนตรีติดตามสถานการณ์ทุกวัน
วันนี้ ( 19 มี.ค. 63) เวลา 10.00 น. ณ กระทรวงสาธารณสุข พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมร่วมกับผู้บริหารกระทรวงสาธารณสุข ติดตามมาตรการเฝ้าระวังป้องกัน ควบคุมโรคติดเชื้อไวรัสโคโรนา 2019 หรือโควิด-19 ว่า วันนี้ ต้องการให้เกิดความเชื่อมั่นในการทํางานของรัฐบาล จึงตั้งใจมาร่วมหารือ รับฟังความคิดเห็นข้อเสนอแนะและอุปสรรคการทํางานของบุคลากรทางการแพทย์ ซึ่งการแก้ปัญหาต้องเป็นไปตามขั้นตอนกระบวนการตามกฎหมายในสถานการณ์ที่จะเกิดขึ้น วันนี้ไทยพบมีผู้ติดเชื้อไวรัสโควิด-19 เพิ่มมากขึ้น ซึ่งต้องขอชื่นชมระบบคัดกรองของไทยที่ติดตามบุคคลที่เป็นกลุ่มเสี่ยงทําให้รู้จุดเริ่มต้นของการแพร่ระบาด เช่น สนามมวย สถานบันเทิงต่าง ๆ อย่างไรก็ตาม ทุกพื้นที่ที่มีความเสี่ยงว่าจะพบผู้ติดเชื้อไวรัสโควิด-19 ไม่ว่าจะเป็นการจัดแสดงคอนเสิรต์ ทุกคนจะต้องถูกคัดกรอง ตรวจสอบและติดตามให้ครบถ้วน
นายกรัฐมนตรียังกล่าวถึง 6 มาตรการที่รัฐบาลได้ประกาศไปแล้วว่า เป็นกรอบใหญ่ที่ให้ไปซึ่งได้ให้อํานาจฝ่ายปกครอง คือ กระทรวงมหาดไทย ผู้ว่าราชการจังหวัดกรุงเทพมหานคร และผู้ว่าราชการจังหวัด สามารถกําหนดมาตรการเพิ่มเติมจาก เช่น การปิดสถานบันเทิงและสถานบริการที่เข้าข่ายมีความเสี่ยงทุกแห่งในต่างจังหวัดเป็นการชั่วคราวระยะเวลา 14 วัน ก่อนเปิดให้บริการต้องมีการตรวจสอบความปลอดภัย หากเห็นว่าไม่เพียงพอก็สามารถขยายระยะเวลาปิดให้บริการได้ รวมไปถึงให้งดกิจกรรมอื่นๆ ที่ต้องรวมกลุ่มคนจํานวนมาก เพื่อควบคุมการแพร่เชื้อโควิด-19
โอกาสนี้ นายกรัฐมนตรียังกําชับให้ข้าราชการระดับพื้นที่ ระดับจังหวัด โดยเฉพาะผู้ว่าราชการจังหวัด คณะกรรมการโรคติดต่อประจําจังหวัดประจําพื้นที่ ให้ทํางานอย่างเด็ดขาดและต้องรายงานผลการปฏิบัติงานทุกมาตรการที่รัฐบาลออกไปแล้วให้นายกรัฐมนตรีทราบผ่านช่องทางของหน่วยงานมายังศูนย์โควิด-19 ซึ่งตนเองติดตามสถานการณ์ทุกวันเพื่อนํามาปรับหรือเพิ่มมาตรการให้เหมาะสมกับพัฒนาการของการแพร่ระบาดไวรัสโควิด-19 ในไทยต่อไป
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. แนะนายจ้างจัดสวัสดิการการออม  เตรียมพร้อมลูกจ้างสู่สังคมสูงวัย
วันจันทร์ที่ 17 กันยายน 2561
กสร. แนะนายจ้างจัดสวัสดิการการออม  เตรียมพร้อมลูกจ้างสู่สังคมสูงวัย
กรมสวัสดิการและคุ้มครองแรงงาน แนะนายจ้างจัดสวัสดิการนอกเหนือกฎหมายในรูปแบบการออม ให้ลูกจ้าง สร้างหลักประกันด้านเศรษฐกิจเตรียมพร้อมก้าวสู่สังคมสูงวัย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.ได้ส่งเสริมให้นายจ้าง สถานประกอบกิจการจัดสวัสดิการเพื่อเตรียมความพร้อมให้กับลูกจ้างในการก้าวสู่สังคมสูงวัย ทั้งนี้ข้อมูลสํามะโนประชากรและเคหะ พ.ศ. 2553 ของสํานักงานสถิติแห่งชาติ บ่งชี้ว่าจํานวนประชากรผู้สูงอายุมีแนวโน้มเพิ่มขึ้นอย่างต่อเนื่อง และส่งผลให้ประเทศไทยก้าวเข้าสู่สังคมผู้สูงวัยในอนาคต สําหรับรูปแบบของสวัสดิการที่ได้ส่งเสริมให้สถานประกอบกิจการดําเนินการ ได้แก่ การจัดสวัสดิการเกี่ยวกับสุขภาพ เช่น การจัดกิจกรรมการออกกําลังกาย การตรวจสุขภาพประจําปี การจัดตั้งชมรมสุขภาพ เป็นต้น การจัดสวัสดิการด้านเศรษฐกิจได้ส่งเสริมในเรื่องของการจัดทําบัญชีครัวเรือน การสร้างวินัยการออม รวมไปถึงการสร้างกลไกด้านการออมด้วยการจัดตั้งสหกรณ์ออมทรัพย์ในสถานประกอบกิจการ เพื่อให้ลูกจ้างมีเงินสะสมไว้ใช้หลังเกษียณอายุ และในกรณีมีความจําเป็นสามารถกู้ยืมได้โดยไม่ต้องมีหลักทรัพย์มาค้ําประกันและเสียดอกเบี้ยต่ําซึ่งจะช่วยป้องกันและแก้ไขปัญหาการกู้ยืมเงินจากแหล่งเงินกู้นอกระบบให้กับลูกจ้างอีกทางหนึ่งด้วย
อธิบดีกสร. กล่าวเพิ่มเติมว่า การจัดสวัสดิการเพื่อเตรียมความพร้อมก้าวสู่สังคมสูงวัย จะช่วยให้ลูกจ้างสามารถพึ่งพิงตนเองได้ทั้งในเชิงสุขภาพ เศรษฐกิจ และสังคม นายจ้าง สถานประกอบกิจการที่สนใจ สอบถามได้ที่กองสวัสดิการแรงงาน โทรศัพท์ 0 2246 6774 หรือ 0 2246 0383
รัฐบาลไทย-ข่าวทำเนียบรัฐบาล-นายกรัฐมนตรีย้ำ รัฐบาลสนับสนุนการใช้ยาแผนโบราณ ส่งเสริมเกษตรกรปลูกพืชสมุนไพรไทย
วันพุธที่ 30 พฤศจิกายน 2559
นายกรัฐมนตรีย้ํา รัฐบาลสนับสนุนการใช้ยาแผนโบราณ ส่งเสริมเกษตรกรปลูกพืชสมุนไพรไทย
นายกรัฐมนตรี ให้สัมภาษณ์ภายหลังการประชุม หัวหน้าส่วนราชการระดับปลัดกระทรวง ครั้งที่ 1/2560
วันนี้ (30 พฤศจิกายน 2559) เวลา 12.00 น. ณ กระทรวงสาธารณสุข อ. เมือง จ. นนทบุรี พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังการประชุมหัวหน้าส่วนราชการระดับปลัดกระทรวง ครั้งที่ 1/2560 ว่า กระทรวงสาธารณสุข เป็นหน่วยงานหลักในการดูแลรักษาสุขภาพอนามัยของประชาชนเพื่อให้เกิดความเข้มแข็ง ซึ่งตามยุทธศาสตร์การพัฒนาทรัพยากรมนุษย์ในอีก 20 ข้างหน้า จึงจําเป็นต้องเริ่มตั้งแต่วัยทารกจนกระทั่งไปถึงวัยชรา โดยเน้นในเรื่องของการป้องกันด้านสุขภาพ เพื่อให้งบประมาณค่าใช้จ่ายลดลงมากกว่าการรักษา
นายกรัฐมนตรี ได้กล่าวเพิ่มเติมอีกว่า ปัจจุบันด้านสาธารณสุขของประเทศไทยเป็นไปในทางที่ดีขึ้น มีผู้สูงอายุเพิ่มมากขึ้น รัฐบาลจึงจําเป็นจะต้องหาแนวทางการดูแลรักษากลุ่มคนเหล่านี้อย่างต่อเนื่องควบคู่กับการเพิ่มมาตรการด้านสาธารณสุขของเด็กทารกตั้งแต่แรกเกิดจนถึง 3 ขวบ โดยได้มีการจัดตั้งคณะกรรมการเพื่อดูแลกระบวนการดังกล่าวแล้ว ส่วนค่าใช้จ่ายทางด้านสาธารณสุขที่มีอัตราเพิ่มมากขึ้นนั้น รัฐบาลได้มีมาตรการป้องกัน โดยเน้นในเรื่องของการออกกําลังกาย การรับประทานอาหารที่มีประโยชน์ ซึ่งสิ่งเหล่านี้จะเป็นเกาะป้องกันโรคภัยไข้เจ็บได้ในระยะยาว
สําหรับแนวทางการบริหารจัดการด้านเวชภัณฑ์นั้น นายกรัฐมนตีได้กล่าวว่า รัฐบาลพร้อมที่จะส่งเสริมยาแผนโบราณที่เป็นผลิตภัณฑ์พื้นบ้านของประเทศ โดยจะส่งเสริมการพัฒนาต่อยอดยารักษาโรค เน้นการใช้ยาแผนโบราณแทนยาปฏิชีวนะ ซึ่งสามารถนํามาบูรณาการและเชื่อมโยงไปถึงการส่งเสริมทางการเกษตรเพาะปลูกยาสมุนไพรในแตะละชุมชนด้วย จะได้กระจายโอกาสและสร้างรายได้ให้กับชุมชนต่าง ๆ ร่วมกันคิดหาแนวทางโดยรวมกลุ่มกันประชารัฐ ที่ทุกภาคส่วน ได้ร่วมกัน ไม่ว่าจะเป็น ภาครัฐ เอกชน และประชาชน โดยรัฐบาลจะเป็นผู้นําในการส่งเสริมและสนับสนุนเพื่อพัฒนาประเทศไทยให้ก้าวไปสู่ไทยแลนด์ 4.0 ได้อย่างมั่นคง มั่งคั่ง และยั่งยืนต่อไป
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.แนะประชาชนมีไข้สูงหลังกลับจากเที่ยวป่า รีบพบแพทย์และแจ้งประวัติการท่องเที่ยว
วันอังคารที่ 11 ธันวาคม 2561
สธ.แนะประชาชนมีไข้สูงหลังกลับจากเที่ยวป่า รีบพบแพทย์และแจ้งประวัติการท่องเที่ยว
กระทรวงสาธารณสุข แนะนําประชาชนหากมีไข้สูง ปวดศีรษะมากโดยเฉพาะขมับและหน้าผาก มีแผลคล้ายถูกบุหรี่จี้ที่รักแร้ ขาหนีบ รอบเอว ภายใน 3 สัปดาห์หลังกลับจากการท่องเที่ยวป่า อาจเป็นโรคไข้รากสาดใหญ่จากไรอ่อนกัด ขอให้รีบพบแพทย์และแจ้งประวัติการท่องเที่ยวด้วย
กระทรวงสาธารณสุข แนะนําประชาชนหากมีไข้สูง ปวดศีรษะมากโดยเฉพาะขมับและหน้าผาก มีแผลคล้ายถูกบุหรี่จี้ที่รักแร้ ขาหนีบ รอบเอว ภายใน 3 สัปดาห์หลังกลับจากการท่องเที่ยวป่า อาจเป็นโรคไข้รากสาดใหญ่จากไรอ่อนกัด ขอให้รีบพบแพทย์และแจ้งประวัติการท่องเที่ยวด้วย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ในช่วงนี้ ประชาชนนิยมไปท่องเที่ยวธรรมชาติ สัมผัสอากาศหนาวเย็น ทางภาคเหนือและตะวันออกเฉียงเหนือ กระทรวงสาธารณสุข ขอให้ดูแลร่างกายให้อบอุ่น สวมเครื่องกันหนาวให้เพียงพอ รับประทานอาหารที่สะอาด ปรุงสุกใหม่ เพื่อป้องกันการเจ็บป่วยที่พบบ่อยในฤดูหนาว ได้แก่ ไข้หวัด ไข้หวัดใหญ่ ปอดบวม อุจจาระร่วง รวมทั้งโรคสครับไทฟัส หรือโรคไข้รากสาดใหญ่ที่เกิดจากไรอ่อนในป่ากัด ดังนั้นหากพบแผลถูกกัด ลักษณะมีรอยบุ๋มสีดํา คล้ายแผลบุหรี่จี้ (Eschar) มีไข้สูง ปวดศีรษะมาก โดยเฉพาะขมับและหน้าผาก ภายใน 3 สัปดาห์หลังกลับจากการท่องเที่ยวป่า ขอให้รีบพบแพทย์ และแจ้งประวัติการท่องเที่ยวด้วย
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรคกล่าวว่า โรคสครับไทฟัส (Scrub typhus) เกิดจากการติดเชื้อแบคทีเรียชนิดหนึ่งที่อยู่ในตัวไรอ่อน ซึ่งมีขนาดเล็กมาก และอาศัยอยู่ตามใบไม้ ใบหญ้า ใกล้กับพื้นดิน โดยไรอ่อนจะกระโดดเกาะตามเสื้อผ้าของคน และกัดผิวหนังที่สัมผัสกับเสื้อผ้า เช่น บริเวณรักแร้ ขาหนีบ รอบเอว หลังถูกไรอ่อนกัดประมาณ 10-12 วันหรือบางรายอาจนานถึง 3 สัปดาห์ ผู้ป่วยจะมีอาการปวดศีรษะที่ขมับและหน้าผาก มีไข้สูงตลอดเวลา หนาวสั่น ตาแดงคลื่นไส้อาเจียน ปวดเมื่อยตัว อ่อนเพลีย และบริเวณที่ถูกกัดเป็นแผลบุ๋มสีดําคล้ายรอยไหม้จากบุหรี่จี้ (Eschar) พบผื่นแดงตามร่างกายและแขนขา แต่จะไม่คัน ผู้ป่วยบางรายอาจหายได้เอง แต่บางรายอาจเกิดภาวะแทรกซ้อนรุนแรงได้ เช่น ปอดอักเสบ เยื่อหุ้มสมองและสมองอักเสบ อาจทําให้เสียชีวิตได้
นายแพทย์สุวรรณชัยกล่าวต่อว่า ในการตั้งแคมป์ กางเต็นท์นอนในป่า ควรกางบริเวณโล่งเตียน หลีกเลี่ยงการนั่งและนอนบนพื้นหญ้า บริเวณพุ่มไม้ ป่าละเมาะ หรือหญ้าที่ขึ้นรก ควรสวมเสื้อผ้าให้มิดชิด เช่น เสื้อแขนยาว กางเกงขายาว และทาโลชั่นกันยุงที่มีส่วนผสมของสาร DEET หรือใช้สมุนไพรทากันยุง ซึ่งสามารถป้องกันตัวไรอ่อนกัดได้ หลีกเลี่ยงการเข้าไปในบริเวณที่มีตัวไรอ่อนชุกชุม ไม่ว่าจะเป็นป่าโปร่ง ป่าละเมาะ บริเวณที่มีการปลูกป่าใหม่หรือตั้งรกรากใหม่ ทุ่งหญ้า ชายป่าหรือบริเวณต้นไม้ใหญ่ที่แสงแดดส่องไม่ถึง หลังออกจากป่าขอให้อาบน้ํา และนําเสื้อผ้าที่สวมใส่มาซักให้สะอาด ทั้งนี้ ข้อมูลจากสํานักระบาดวิทยา กรมควบคุมโรค ตั้งแต่วันที่ 1 มกราคม –26 พฤศจิกายน 2561พบผู้ป่วยโรคไข้รากสาดใหญ่ 8,773 ราย เสียชีวิต 4 ราย
************************************* 11 ธันวาคม 2561
รัฐบาลไทย-ข่าวทำเนียบรัฐบาล-​สานฝันกันต่อ ... หนุนคนไทยมีบ้าน
วันพุธที่ 28 พฤศจิกายน 2561
​สานฝันกันต่อ ... หนุนคนไทยมีบ้าน
--
ต่อเนื่องกันอีกสัปดาห์ สําหรับมาตรการช่วยคนอยากมีบ้าน จากสัปดาห์ที่แล้วที่ให้สินเชื่อดอกเบี้ยต่ํา ผ่อนถูก ๆ กันยาว ๆ กับโครงการบ้านล้านหลัง
ล่าสุดรัฐบาลอนุมัติโครงการพัฒนาที่อยู่อาศัย ชุดที่ 2 ระยะที่ 1 ซึ่งมีบ้านหลายขนาด หลายราคา ให้ประชาชนมีบ้านสมใจ ดังนี้
1.โครงการเคหะชุมชนและบริการชุมชน เชิงสังคม
มี 10 โครงการ กระจายอยู่ทั่วประเทศ คือ จ.ฉะเชิงเทรา สุพรรณบุรี นครนายก เพชรบุรี ลพบุรี สิงห์บุรี ศรีสะเกษ สกลนคร ชุมพร และปัตตานี
รูปแบบเป็นบ้านเดี่ยว บ้านแฝด และบ้านแถว ขนาด 2 ชั้น รวม 3,094 หน่วย ราคาขายต่อหน่วยประมาณ 650,000 – 850,000 บาท เหมาะกับผู้มีรายได้น้อยถึงปานกลาง
แบ่งเป็น 2 กลุ่ม คือ
1) กลุ่มที่อยู่ในพื้นที่ กทม. และปริมณฑล มีรายได้ประมาณ 26,101 – 38,300 บาท/เดือน/ครัวเรือน
2) กลุ่มที่อยู่ในพื้นที่ภูมิภาค มีรายได้ประมาณ 15,101 – 22,000 บาท/เดือน/ครัวเรือน
2.โครงการเคหะชุมชนและบริการชุมชน เชิงพาณิชย์
มี 2 โครงการ คือ ทาวน์โฮม 2 ชั้น ที่ จ.สมุทรปราการ และบ้านเดี่ยว 2 ชั้น ที่ จ.ศรีสะเกษ รวม 271 หน่วย ราคาขายต่อหน่วยประมาณ 1.8 – 2.2 ล้านบาท เหมาะสําหรับผู้มีรายได้ปานกลางค่อนข้างสูง
แบ่งเป็น 2 กลุ่ม คือ
1) กลุ่มที่อยู่ในพื้นที่ กทม. และปริมณฑล มีรายได้ประมาณ 59,701 บาทขึ้นไป /เดือน/ครัวเรือน
2) กลุ่มที่อยู่ในพื้นที่ภูมิภาค มีรายได้ประมาณ 34,701 บาทขึ้นไป /เดือน/ครัวเรือน
ยังไม่หมดเท่านั้น...สําหรับผู้ที่มีรายได้น้อยกว่านั้น
รัฐบาลมีโครงการอาคารเช่าสําหรับผู้มีรายได้น้อยที่โพไร่หวาน จ.เพชรบุรี
โครงการนี้ ประกอบด้วยอาคารพักอาศัย สูง 4 ชั้น เป็นห้องพักขนาด 28 ตร.ม. รวม 246 หน่วย ออกแบบตามหลักการ Universal Design หรือ การออกแบบเพื่อคนทั้งมวล เพื่อรองรับการใช้ชีวิตของผู้พิการและผู้สูงอายุให้สะดวกสบายและปลอดภัย
ราคาเช่าต่อห้องอยู่ที่ 1,700 บาท/เดือน เหมาะสําหรับผู้มีรายได้น้อยประมาณ 9,501 – 14,600 บาท/เดือน/ครัวเรือน
นี่คือข่าวดีของคนที่กําลังสร้างเนื้อสร้างตัวที่รัฐจัดให้ เพื่อให้ทุกคนมีที่อยู่อาศัยที่ได้มาตรฐาน
ทั้งหมดนี้ จะเริ่มก่อสร้างในปี 2562 – 2564 ผู้สนใจสอบถามรายละเอียดสายด่วนการเคหะแห่งชาติ 1615 หรือ ที่เว็บไซต์ http://house.nha.co.th/
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.เกษตรฯ ตรวจเยี่ยมสหกรณ์การเกษตรคลองหลวง พร้อมมอบเครื่องอบลดความชื้นข้าวเปลือก
วันอังคารที่ 26 พฤศจิกายน 2562
รมช.เกษตรฯ ตรวจเยี่ยมสหกรณ์การเกษตรคลองหลวง พร้อมมอบเครื่องอบลดความชื้นข้าวเปลือก
รมช.เกษตรฯ ตรวจเยี่ยมสหกรณ์การเกษตรคลองหลวง พร้อมมอบเครื่องอบลดความชื้นข้าวเปลือก หวังยกระดับเพิ่มมูลค่าสินค้าข้าว
รมช.เกษตรฯตรวจเยี่ยมสหกรณ์การเกษตรคลองหลวงพร้อมมอบเครื่องอบลดความชื้นข้าวเปลือกหวังยกระดับเพิ่มมูลค่าสินค้าข้าว
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวว่ากระทรวงเกษตรและสหกรณ์ได้ให้ความสําคัญกับภาคเกษตรโดยมุ่งมั่นแก้ไขปัญหาและยกระดับคุณภาพชีวิตของเกษตรกรให้มีอาชีพที่มั่นคงและมีความเป็นอยู่ที่ดีขึ้นซึ่งจากการที่เกษตรกรประสบปัญหาด้านการผลิตและผลผลิตมีราคาตกต่ําโดยเฉพาะช่วงฤดูกาลเก็บเกี่ยวจะมีผลผลิตออกมาพร้อมกันเป็นจํานวนมากและผลผลิตมีความชื้นสูงเนื่องจากไม่มีที่จัดเก็บไม่มีลานตากไม่มีการลดความชื้นหรือเครื่องอบลดความชื้นจึงจําเป็นต้องเร่งขายผลผลิตทั้งๆที่มีความชื้นสูง
จึงถูกตัดราคาลงส่งผลให้เกษตรกรขายได้ราคาที่ต่ํา
กระทรวงเกษตรและสหกรณ์จึงเล็งเห็นว่าในช่วงระยะเวลาที่ผลผลิตออกสู่ตลาดพร้อมกันนั้นทําให้เกิดปริมาณผลผลิตเกินความต้องการของตลาดเกษตรกรได้รับความเดือนร้อนผลผลิตตกต่ํารัฐต้องเข้าไปแทรกแซงราคาหรือหามาตรการที่หลากหลายเพื่อบรรเทาความเดือดร้อนเพื่อเป็นการเพิ่มโอกาสและต่อยอดการพัฒนาศักยภาพการรวบรวมของสถาบันเกษตรกรให้เพิ่มมากขึ้นดังนั้นกระทรวงเกษตรฯโดยกรมส่งเสริมสหกรณ์จึงสนับสนุนปัจจัยโครงสร้างพื้นฐานและอุปกรณ์อื่นที่จําเป็นเพื่อการรวบรวมการเก็บรักษาและสร้างเสถียรภาพด้านราคาในสินค้าข้าวให้กับสหกรณ์การเกษตรคลองหลวงจํากัดโดยสนับสนุนเครื่องอบลดความชื้นข้าวเปลือกพร้อมโรงคลุมขนาด400ตัน/วันตามโครงการพัฒนาสถาบันเกษตรกรจัดเก็บพืชผลทางการเกษตรกรตามนโยบายของรัฐบาลจํานวน27ล้านบาทสหกรณ์สมทบอีกจํานวน15.50ล้านบาท42,500,000บาทซึ่งได้ทําพิธีเปิดในวันนี้ณสหกรณ์การเกษตรคลองหลวงจํากัดอําเภอคลองหลวงจังหวัดปทุมธานีซึ่งคาดว่าจะช่วยเพิ่มมูลค่าของผลผลิตและช่วยลดต้นทุนการผลิตข้าวสามารถยกระดับราคาสินค้าข้าวสร้างความมั่นใจในระบบการผลิตและระบบการตลาดให้แก่สมาชิกและเกษตรกรทั่วไปได้
สําหรับสหกรณ์การเกษตรคลองหลวงจํากัดได้ดําเนินการช่วยเหลือสมาชิกและเกษตรกรในพื้นที่อําเภอคลองหลวงและพื้นที่ใกล้เคียงในการรับซื้อข้าวเปลือกตามคุณภาพและราคาตลาดช่วยเหลือสมาชิกในการลดต้นทุนการผลิตโดยใช้เครื่องอบลดความชื้นข้าวเปลือกเพื่อเพิ่มมูลค่าและการช่วยเหลือสมาชิกในด้านปัจจัยการผลิตต่างๆนอกจากนี้สหกรณ์แห่งนี้จะพัฒนาศักยภาพยกระดับเป็นศูนย์กลางการรับซื้อข้าวเปลือกในอนาคตซึ่งต้องมีอุปกรณ์การตลาดรองรับศักยภาพของสหกรณ์อีกทั้งสมาชิกสหกรณ์บางส่วนมีผลผลิตผักปลอดสารและต้องการนําผลผลิตมาจําหน่ายในซุปเปอร์มาเก็ตของสหกรณ์ปัจจุบันสหกรณ์การเกษตรคลองหลวงมีสมาชิก1,564คนถือเป็นศูนย์ธุรกิจและตลาดกลางผลิตผลการเกษตรสหกรณ์การเกษตรซึ่งประกอบด้วยโกดังสินค้าเกษตรโรงสีข้าวโรงงานปรับปรุงคุณภาพข้าวสารลานตากข้าวฉางเครื่องชั่งรถบรรทุกปั๊มน้ํามันเป็นต้น
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนไทยนิยม ยั่งยืนผ่านกลไกความเข้มแข็งของยุติธรรมจังหวัด  เพื่อนำความยุติธรรมให้แก่ประชาชนทั่วประเทศ
วันพุธที่ 18 เมษายน 2561
“ยุติธรรม” ขับเคลื่อนไทยนิยม ยั่งยืนผ่านกลไกความเข้มแข็งของยุติธรรมจังหวัด  เพื่อนําความยุติธรรมให้แก่ประชาชนทั่วประเทศ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการบริหารเพื่อสนับสนุนการพัฒนาประเทศตามโครงการไทยนิยม ยั่งยืน กระทรวงยุติธรรม ครั้งที่ ๑/๒๕๖๑
ในวันอังคารที่ ๑๗ เมษายน ๒๕๖๑ เวลา ๑๓.๓๐น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการบริหาร
เพื่อสนับสนุนการพัฒนาประเทศตามโครงการไทยนิยม ยั่งยืน กระทรวงยุติธรรม ครั้งที่ ๑/๒๕๖๑
เพื่อรับทราบกลไกการขับเคลื่อนการทํางานโครงการไทยนิยม ยั่งยืนของกระทรวงยุติธรรมให้เป็นไปในทิศทางเดียวกัน
ตามกรอบหลักในการดําเนินงานที่แยกเป็นด้านเศรษฐกิจและสังคมกับด้านมั่นคง
ตามที่คณะรัฐมนตรีได้มีมติเมื่อวันที่ ๑๖มกราคม ๒๕๖๑
มอบหมายให้ทุกส่วนราชการ และหน่วยงานที่เกี่ยวข้อง
บูรณาการขับเคลื่อนการทํางานในระดับพื้นที่ตามแนวทางประชารัฐ
เพื่อแก้ปัญหาและพัฒนาความเป็นอยู่ของประชาชนอย่างยั่งยืนในทุกด้าน
โอกาสนี้ ปลัดกระทรวงยุติธรรม ได้มอบหมายให้สํานักงานปลัดกระทรวงยุติธรรม โดยสํานักนโยบายและยุทธศาสตร์
และส่วนนโยบายและยุทธศาสตร์ยุติธรรมชุมชนและยุติธรรมจังหวัด (สชจ.)
กําหนดกรอบขั้นตอนการพัฒนาสมรรถนะในรูปแบบของโครงการ
เพื่อสร้างการรับรู้และความเข้าใจในเรื่องโครงการไทยนิยม ยั่งยืน
และเพิ่มศักยภาพให้แก่บุคลากรในสังกัดกระทรวงยุติธรรม
โดยเฉพาะยุติธรรมจังหวัดเพื่อจะได้สามารถวิเคราะห์สภาพปัญหาที่เกิดขึ้น
และหาแนวทางการช่วยเหลือประชาชนในพื้นที่ได้อย่างตรงจุด
รวมทั้งพัฒนาทักษะของยุติธรรมชุมชนให้สามารถเชื่อมโยงการให้ความช่วยเหลือประชาชนร่วมกับยุติธรรมจังหวัด
เพื่อเป็นกลไกของกระทรวงยุติธรรมในการสนับสนุนการดําเนินงานบําบัดทุกข์ บํารุงสุข
และแก้ปัญหาความเดือดร้อนให้แก่ประชาชนได้
นอกจากนี้ ได้กําหนดพื้นที่ต้นแบบโครงการไทยนิยม ยั่งยืน กระทรวงยุติธรรม ใน ๖จังหวัดทั่วทุกภูมิภาคของประเทศ
ประกอบด้วย จังหวัดพิษณุโลก พระนครศรีอยุธยา จันทบุรี กาฬสินธุ์ สงขลา และนราธิวาส
รวมทั้งมอบหมายให้กรมคุ้มครองสิทธิและเสรีภาพลงพื้นที่ร่วมกับกรุงเทพมหานคร
เพื่อสนับสนุน วิเคราะห์สภาพปัญหา และเปิดรับฟังเสียงสะท้อนจากประชาชนในพื้นที่ ๕๐ เขต
พร้อมทั้งกําชับให้หน่วยงานในสังกัดกระทรวงยุติธรรมติดตามและรายงานผลการดําเนินงานให้ทราบอย่างต่อเนื่อง